Славолук Сергијеваца (често називан и "Златна врата") је антички римски славолук у Пули у Хрватској. Постављен је у спомен на три брата породице Сергијаваца, посебно на Лусија Серија Лепида, трибуна који је служио у римској легији, која је учествовала у бици код Акцијума, па се претпоставља да је славолук изграђен између 29. и 27. године п. н. е. Сергијевци су били моћна породица у колонији, те су задржали своју моћ вековима.